Ainuke, mida ma ei muuda, on täis-uneaeg ja kohvi mittejoomine. .. ok, kohvi olen paaril korral ikka rüübanud, ja teate, millise laksu paarist rüüpest saab, kui enam ei ole sõltlane.  Esmaspäevast peaks mu elus algama uus ja rahulikum periood, aga olen juba  otsustanud, et ega ma siis ka netti palju ei tule. Siis lendavad lapsuke ja Justin 2,5 nädalaks USAsse: Justinil on kaks tööalast konverentsi, Marta saab vanaemaga ringi hängida. Minul on aga sel ajal kavas: minna metsa ja maale; jõuda tagasi ühe 10 aastat tagasi üles kribatud jutuidee juurde; üldse kõik sahtlid endal ära koristada, nii otseses kui kaudses mõttes.